Document ID: 31991L0244

ΟΔΗΓΙΑ ΤΗΣ ΕΠΙΤΡΟΠΗΣ της 6ης Μαρτίου 1991 για την τροποποίηση της οδηγίας 79/409/ΕΟΚ του Συμβουλίου περί διατηρήσεως των αγρίων πτηνών ( 91/244/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών ( 1), όπως τροποποιήθηκε τελευταία από την οδηγία 86/122/ΕΟΚ ( 2 ), και ιδίως τα άρθρα 6, 15, 16 και 17,
Εκτιμώντας :
ότι το παράρτημα Ι της οδηγίας 79/409/ΕΟΚ πρέπει να τροποποιηθεί για να ληφθούν υπόψη τα πλέον πρόσφατα δεδομένα σχετικά με την κατάσταση των διαφόρων ειδών πτηνών -
ότι, για να αποφευχθεί η ενδεχόμενη άσκηση επιζήμιας πίεσης στο επίπεδο συλλαμβανομένων πτηνών εξαιτίας εμπορικών συμφερόντων, είναι σκόπιμο να απαγορευθεί η διάθεση στο εμπόριο των υποειδών Anser albifrons flavirostris και Tetrao tetrix tetrix -
ότι η διάθεση στο εμπόριο των ειδών και υποειδών Anser albifrons albifrons, Aythya marila, Melanitta nigra, Anas clypeata, Tetrao tetrix britannicus, Pluvialis apricaria, Lymnocryptes minimus, Gallinago gallinago και Scolopax rusticola, πρέπει να υπόκειται στις διατάξεις του άρθρου 6 παράγραφος 3 της οδηγίας 79/409/ΕΟΚ -
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής για την Προσαρμογή της οδηγίας 79/409/ΕΟΚ στην Τεχνική και Επιστημονική Πρόοδο,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ : Άρθρο 1
Τα παραρτήματα Ι και ΙΙΙ της οδηγίας 79/409/ΕΟΚ αντικαθίστανται από τα παραρτήματα της παρούσας οδηγίας . Άρθρο 2
Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία στις 31 Ιουλίου 1992 το αργότερο . Πληροφορούν αμέσως την Επιτροπή σχετικά .
Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους . Ο τρόπος της παραπομπής αποφασίζεται από τα κράτη μέλη . Άρθρο 3
Η παρούσα οδηγία απευθύνεται στα κράτη μέλη . Βρυξέλλες, 6 Μαρτίου 1991 .

Labels: 3
20